Triple Play

Triple Play je marketingový názov na pomenovanie kombinácie troch komunikačných služieb: televízia, internet a pevná (telefónna) linka v jednom balíku. Voľne by sa "Triple Play" dalo preložiť ako "trojaký úžitok" alebo "trojaká zábava".

V začiatkoch šlo o kombináciu analógového a digitálneho prenosu. V súčasnosti sú to skôr plno digitálne riešenia využívajúce optické siete, umožňujúce prenos digitálnej televízie aj vo vysokom rozlíšení. Vzhľadom na zvyšujúcu sa penetráciu HD ready a Full HD TV v domácnostiach je potreba prijímať takýto signál prirodzená.

"Triple Play" na Slovensku prevádzkujú firmy UPC, Slovak Telekom, Orange, Antik Telecom a ďalší poskytovatelia. Komerčné názvy (Magio, FiberNet/TV/Tel, Tango TV, Fiber Power/Horizon/UPC Telefón a pod.) a ceny sa líšia podľa rozsahu, rýchlosti a kapacitných možností prenosu. 

V budúcnosti sa 3P (Triple Play) môže samozrejme zmeniť aj na 4P (Qadro Play) pridaním ďalšej zložky.

Kategória:Digitálna technika
Kategória:Internet
Kategória:Digitálna televízia